Okresná prokuratúra Galanta 
Obrancov mieru 2, 924 29 Galanta 1 	

Sp. zn. : 3 Pv 303/14/2202	Galanta, 30.5.2014
EEČ : 2-17-181-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Galanta
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
ako otec dcéry, nar. XXXXX si pravidelne neplní svoju vyživovaciu povinnosť, hoci mu zo zákona o rodine ako aj rozsudku Okresného súdu Galanta sp. zn. XXXXX právoplatného dňom 27.6.2009 v spojitosti s rozsudkom Krajského súdu v Trnave sp.zn. XXXXX právoplatného dňom 27.06.2009 vyplýva povinnosť prispievať na výživu svojej dcéry mesačne sumou 133,- Eur k rukám matky XXXXX, nar. XXXXX trvale bytom XXXXX, XXXXX vždy do 15-tého dňa toho ktorého mesiaca vopred, pričom si túto svoju vyživovaciu povinnosť riadne neplní, čím mu za obdobie od januára roku 2013 až doposiaľ vznikol dlh na výživnom vo výške 1 441,- Eur,

lebo zanikla trestnosť činu

Odôvodnenie:
Poverený príslušník Obvodného oddelenia PZ XXXXX sp. zn. ORP-XXXXX zo dňa 08.04.2014 začal podľa § 199 ods. 1 Trestného poriadku trestné stíhanie a zároveň podľa § 206 ods. 1 Trestného poriadku vzniesol obvinenie XXXXX za prečin zanedbania povinnej výživy podľa § 207 ods. 1 Trestného zákona, ktorého sa mal obvinený dopustiť na tom skutkovom základe, ako je uvedené vo výrokovej časti tohto uznesenia. 

	Dôkazmi zadováženými v priebehu prípravného konania bolo preukázané spáchanie skutku, a to jednak priznaním sa samotného obvineného, výpoveďou matky maloletého dieťaťa XXXXX, ako aj listinnými dôkazmi.  

 	Z podaného trestného oznámenia, ako aj z výsluchu oznamovateľky XXXXX v procesnom postavení svedka - poškodenej vyplýva, že obvinený si neplnil svoju vyživovaciu povinnosť na svoje maloleté dieťa D.B. od januára roku 2013 až doposiaľ, hoci bol k plneniu svojej vyživovacej povinnosti zaviazaný rozsudkom Okresného súdu Galanta sp. zn. XXXXX právoplatného dňom 27.06.2009 v spojitosti  s rozsudkom Krajského súdu Trnava sp. zn. XXXXX právoplatného dňom 27.06.2009 a to mesačne na D.B. sumou vo výške 133,- Eur vždy do 15. dňa toho ktorého mesiaca vopred k rukám matky. 

Obvinený XXXXX vo svojej výpovedi zo dňa 20.05.2014 uviedol, že si je vedomý svojej vyživovacej povinnosti a vie, že má zaostalosť na výživnom voči svojej dcére, pričom dodal, že svoju vyživovaciu povinnosť plnil nepravidelne tak, ako to jeho finančná situácia umožnila.  Zároveň obvinený pri svojom výsluchu predložil výpisy zo svojho účtu vedeného v Slovenskej sporiteľni a z ktorých vyplýva, že svoj dlh na výživnom zaplatil v plnom rozsahu vrátane mesiaca máj 2014. 

 Dňa 20.05.2014 bola opätovne vypočutá poškodená XXXXX, ktorá potvrdila, že obvinený svoju zaostalosť na výživnom vo výške 1441, - Eur (vrátane mesiaca máj 2014) uhradil a v súčasnosti jej nedlží žiadnu čiastku. 

Podľa § 215 ods. 1 písm. h) Trestného poriadku prokurátor zastaví trestné stíhanie, ak zanikla trestnosť činu.

Podľa § 86 ods. 1 písm. a) Trestného zákona trestnosť trestného činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.
  
	Z uvedených skutočností teda vyplýva, že obvinený svojím konaním splnil podmienky  uvedené v ustanovení § 86 ods. 1 písm. a) Trestného zákona o účinnej ľútosti pri trestnom čine zanedbania povinnej výživy podľa § 207 Trestného zákona.

	Z vyššie uvedených dôvodov som preto rozhodla tak, ako je to uvedené vo výrokovej často tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Hajnalka Lelkesová
prokurátorka